Dr. Mihai Craiu: “Copiii au avut în corpul lor cel puțin una, două, trei infecții cu COVID-19!” / “Virusul arată ca orice altă răceală!”
Medicul pediatru Mihai Craiu subliniază faptul că doar copiii cu comorbidități au viața în pericol dacă se infectează cu COVID-19, ceilalți depășind fără probleme boala. Invitat în emisiunea CSID.RO, medicul a mai precizat că indiferent de situație, școala nu trebuie întreruptă din nou.

Potrivit lui Mihai Craiu, copiii au avut în corpul lor, de la începutul pandemiei, cel puțin o infecție cu COVID-19, care a evoluat fără incidente.

“Infecțiile cu coronavirusuri sunt relativ frecvente la copii, ele există și dinainte de pandemie de COVID, făceau răceala comună. Copiii noștri au avut în corpul lor cel puțin una, două, trei infecții cu coronavirusuri. Acestea au evoluat fără incidente. Acest lucru îl știm și despre COVID-19 la copii.

Știm că aceia care nu au comorbidități și care participă la activități publice, școală, grădiniță, ar putea să facă o infecție acută care în imensa majoritate a cazurilor se limitează la a afecta căile aeriene superioare: obstrucție nazala, febră, tuse, exact ca cele care existau și înainte de pandemie. Comorbitățile în cazul copiilor sunt: diabet, insuficiența renală, afecțiuni oncologice, patologie de coagulare. Acești copii reprezintă o foarte mică majoritate în România”, a declarat medicul Mihai Craiu pentru CSID.RO.

Dr. Mihai Craiu: “O persoană infectată transmite în unul din șase cazuri virusul în familie”
Medicul pediatru a mai precizat că un articol recent dovedește faptul că, în medie, o persoană infectată transmite în unul din șase cazuri virusul în familie.

“În acest moment avem de-a face cu două așteptări: unu, cu niște așteptări nerezonabile ale unor părinți pentru că și înainte de pandemie copiii au fost la școală și au răcit, al doilea, de niște spaime foarte mari în fața necunoscutului, cu adulții cu care copiii pot intra în contact. Aici avem un articol recent care dovedește că în medie o persoană infectată transmite în 1 din 6 cazuri infecția în familie. E mai mare riscul în cazul soților care dorm în același pat”, a mai spus Mihai Craiu în cadrul emisiunii CSID.RO.

“La copii, COVID-19 seamănă cu o viroză, fără nimic special”
În final, dr. Mihai Craiu a declarat că elevii trebuie să meargă, în continuare, la școală, indiferent dacă va exista, în perioada următoare, o nouă explozie de cazuri noi de COVID-19. Trebuie, însă, să se respecte anumite reguli de protecție sanitară.

“Când merg la școală, copii trebuie să respecte aceleași reguli ca adulții când merg la magazin sau în public. Ar trebui să se dezinfecteze pe mâini după ce au folosit spații publice comune, toaleta, baie, să își dea cu dezinfectant. Al doilea, când sunt în spații închise, cei mari ar trebui să poarte mască. Al treilea, ar trebui aerisite spațiile închise cât mai des. Dacă se întâmplă așa, atunci probabilitatea de infecție e extrem de redusă. COVID-19 arată exact ca orice altă răceală pe care o făceau copiii în 2018. Seamănă cu o viroză fără nimic special”, precizează dr. Mihai Craiu.

CITEȘTE AICI DECLARAȚIILE INTEGRALE!Medicul pediatru Mihai Craiu subliniază faptul că doar copiii cu comorbidități au viața în pericol dacă se infectează cu COVID-19, ceilalți depășind fără probleme boala. Invitat în emisiunea CSID.RO, medicul a mai precizat că indiferent de situație, școala nu trebuie întreruptă din nou.

[(('Controlul populației',), 33), (('Noua Ordine Mondiala',), 54), (('Înșelăciune',), 1), (('Supremația Românească',), 9), (('Remedii miraculoase',), 41), (('Reticență la vaccinare',), 260), (('Satiră',), 310), (('Plandemic',), 181), (('Înșelăciune', 'Big Pharma'), 176), (('Remedii miraculoase', 'Religie'), 47), (('Armă biologică',), 256), (('5G',), 67)]